Tschechisch und Slowakisch stöön sich seer nooch und si geegesitig verständlig. Schriftlig underschäidet mä die bäide Sprooche am äifachste dur d Buechstaabe ř, ě und ů, wo s im Tschechische git aber nit im Slowakische. Hingeege git s d Buechstaabe ä, ľ, ŕ, ĺ und (e Difthong) ô nume im Slowakische. D Konsonantekombinazioone dz und dž und d Difthong ia, ie, iu, wo im Slowakischen hüfig si, chömme im Tschechische nume seer sälte oder überhaupt nit vor.